88 CII. CYBIANTHUS. 



erampunt. Pedunculus communis laxus, tres ad quinquc pollices longus, tenuis, pallidus, pube 

 parvula tandem fuscidula adspersus. Pedunculi partiales filiformes , oppositi vel sparsi, rarius 

 nonnulli aggregati, unam ad duas lineas longi, basi suffulti bractea subulata ipsorum longitudine. 

 Flores parvuli lineam vel sesquilineam diametro aequantes. Calyx sub lente adspectus in laci- 

 niarum acutarum margine extenuato monstrat fimbrias et lacinulas irregulares, in ipsius substantia 

 puncta et lineolas miniatas. Corolla calycem fere duplo superat, colore in floribus raro: cinereo- 

 violascente, lobis ovato - triangularibus punctis maculisque glandulosis immersis notatis atque mar- 

 gine in cristam effiguratis, quae lacinulis densis ceranoideis constat. Antherae minimae, albae. 

 Ovarium virescens, subquadrilobum. Stigma sessile, capitatum. 



Crescit in sylvis per pluvios menses inundatis, ideo Caa-Vgapo dictis, in mediterra- 

 neis Provinciae Rio Negro, prope Bga, oppidulum, altitudine supra Oceanum circiter 5oo 

 pedum. Florebat Januario. % 



Explic. Tab. CCXXXFI. l. Flos a facie. 2. Idem a tergo. 3. Calycis lacim'a. 4. Lobus corollae a 

 facie antica. 5. Idem a tergo. 6. Anthera clausa. 7. Anthera aperta. 8. Pistillum. 9. Pollen. Omnia varia 

 magnitudine aucta. 



Altera hujus generis species est : 



2. cybianthus cuneifolius f? foliis lato - lanceolatis acutis versus basin longe cuneatis; ra- 

 cemis paucifloris quam folia duplo brevioribus patentibus vel erectis. 



Frutex sex ad decern pedes altus, cortice glabro cinerascente. Folia ad ramulorum apicem 

 conferta, lato - lanceolata , acuta aut breviter acuminata , in basin longe cuneata , tres ad quatuor 

 pollices longa, unum lata, in petiolis semiteretibus, semiunguicularibus 5 obscure viridia, subtus pal- 

 lidiora atque punctis maculisque parvis nigris adspersa , nervo prominulo purpurascente , uti om- 

 nis stirps glabra , praeter petiolos atque pedunculos , qui pube adspersi sunt tenui , e squamis 

 fuscis formae valde irregularis constantibus. Pedunculi communes ex axillis foliorum solitarii, pol- 

 Ucem vel sesquipollicem longi, tenues, angulati, patentes. Pedicelli filiformes, duas lineas longi, 

 erecto - patentes , solitarii, raro gemini, eractea suffulti parva subulata, lineam dimidiam longa. 

 Flores magnitudine speciei praecedentis. Calycis laciniae ovatae, obtusiusculae , margine irregu- 

 lariter lacinulis fimbriatae , pallide virides, punctis aurantiacis glandulosis. Corolla lobis ovatis 

 acutiusculis , albo - flavescens , pariter punctis tenuibus rubentibus irrorata. Filamenta in medio 

 fere loborum corollae, quam in antecedente specie nonnihil longiora, alba. Antherae transverse 

 oblongae, vertice aut intra verticem in facie centrum floris spectante transverse hiantes , dissepi- 

 mento inter locellos latiusculo. Ovarium subglobosum, minimum. Stylus nullus. Stigma cras- 

 siusculum, disciforme, papillosum. 



Crescit in sylvis caeduis prope Sebastianopolin. Florebat Octobri mense. % 



ADNOTATIO. Cybianthi genus proxime accedit ipsi, quod familiae nomen dedit, Myrsini, ne- 

 que, si corollam solummodo respexeris, inde possit divelli, nam Myrsines variae species florem 

 ferunt aliae rotatum aliae tubulosum , diversa altitudine divisum ; verum praecipua nota, qua Cy- 

 bianthus distinguitur , in antherarum est fabrica posita, quae, quum in Myrsine sat magnae, tur- 

 gidae, ovatae, rima longitudinali per cujusvis locelli faciem introrsum decurrente sese aperiant, in 

 Cybiantho minutae, transverse oblongo - didymae , connectivo dorsali latiusculo ita sunt instructae, 

 ut locellorum rimae sursum versae non per longitudinem sed transverse, quasi in summo antherae 

 vertice, pollen effundant, pariter frc in Leonia observamus. 



